Маңғыстауда мұнай компанияларының басшылары ұсталды
DATE: 11:56, 24 Шілде 2024 | GMT +5
TITLE: Маңғыстауда мұнай компанияларының басшылары ұсталды
URL: https://kaz.inform.kz/news/mangistauda-munay-kompaniyalarinin-basshilari-ustaldi-9806b0/
META: DATE: 11:56, 24 Шілде 2024 | GMT +5
TOTAL WORDS: 141
AUTHOR(S):
TEXT: «Ойл Транспорт Корпорейшн» ЖШС лауазымды тұлғалары бюджет қаражаты есебінен 700 млн теңгеден астам сомаға мердігер компанияның шығыстарын негізсіз өтегені анықталды. Бұдан басқа, мердігерлерге нақты көрсетілмеген көлік қызметтері үшін 2, 2 млрд теңге аударылған. Аталған бұзушылықтар бойынша Қылмыстық кодекстің 189-бабының 4-бөлігі бойынша сотқа дейінгі тергеу басталды. Сондай-ақ, «ҚазМұнайГаз «ҰК» АҚ еншілес ұйымының 11 млн теңгесін жымқыру фактісі бойынша сотқа дейінгі тергептексеру басталды. «Ойл Транспорт Корпорейшн» ЖШС-нің бұрынғы басшысы «Т» ұсталды. Қаражатты жымқыру фактісімен ҚК-нің 189-бабымен бұрын басталған сотқа дейінгі тергептексерулер бойынша «Ойл Транспорт Корпорейшн» ЖШС-нің өндірістік-техникалық бөлімінің бастығы, мердігерлік ұйымдардың 2 өкілі ұсталды. Прокурорлық тексеру басталғаннан бері барлығы 19 сотқа дейінгі тергеу басталды, олар Маңғыстау облысының экономикалық тергеу департаментінің өндірісінде. Бюджет қаражатын жымқыру және талан-таражға салу фактілері бойынша оларды тергеу шеңберінде 8 адам, оның ішінде «Қазмұнайгаз «ҰК» АҚ еншілес компанияларының 4 басшы лауазымындағы тұлғалар ұсталды. Тергеу мүддесі үшін басқа мәліметтер жария етілмейді
